Paterna habilita a les seues biblioteques municipals una secció especial dedicada als Llibrets de Falla
02/03/2022

# Paterna habilita a les seues biblioteques municipals una secció especial dedicada als Llibrets de Falla

[![Paterna habilita a les seues biblioteques municipals una secció especial dedicada als Llibrets de Falla ](/images/noticias/2022/2/7918/7918_lg.jpg)](/images/noticias/2022/2/7918/7918_lg.jpg)

02.03.2022

*   Les comissions falleres de Paterna han entregat cinc exemplars dels seus Llibrets que romandran exposats durant els mesos de març i abril a les biblioteques municipals de la Cova Gran i Vicente Miguel Carceller de La Canyada i en les agències de lectura de Campament, La Coma i Terramelar i que, posteriorment, passaran a formar part de l'arxiu municipal d'aquestes biblioteques en la nova secció de Publicacions Festives.
*   El regidor de Biblioteques i Museus, Roberto Usina ha destacat “amb aquesta iniciativa volem posar en valor la gran labor que realitzen les comissions falleres a favor de la cultura i de la llengua a través de les seues llibrets”.

L'Ajuntament de Paterna, a través de la Regidoria de Biblioteques i Museu, ha habilitat a les biblioteques municipals de la ciutat una secció especial dedicada als Llibrets de Falla.

Així ho ha anunciat el regidor responsable de l'àrea, Roberto Usina, qui ha destacat _“la gran labor que realitzen les comissions falleres a favor de la cultura i de la llengua a través dels llibrets”_ al mateix temps que ha assegurat que _“amb aquesta iniciativa busquem traure aquests treballs més enllà dels casals perquè estiguen a l'abast de qualsevol veí o veïna de la nostra ciutat, posant en valor l'esforç i la creativitat de les comissions”._

La biblioteca de la Cova Gran va reunir ahir les delegacions de llibrets de les comissions falleres de la ciutat, a representants de Junta Local Fallera i a les Falleres Majors de Paterna, Natalia Martínez i Arantxa Giménez i les seues corts d'honor en l'acte de lliurament de llibrets.

Cada comissió ha aportat 5 exemplars del llibret de la seua Falla que romandran exposats durant els mesos de març i abril a les biblioteques municipals de la Cova Gran i Vicente Miguel Carceller de La Canyada i en les agències de lectura de Campament, La Coma i Terramelar i que, posteriorment, passaran a formar part de l'arxiu municipal d'aquestes biblioteques en la nova secció de _**Publicacions Festives**_ creada.